Kirsti Blom

**Kirsti Blom** (født 1. mai 1953) er en norsk forfatter, oppvokst i Hov i Søndre Land. 

Hun debuterte 20 år gammel i 1973 med romanen *Bilde av et menneske*. Blom har siden skrevet flere romaner, dikt- og novellesamlinger samt en rekke barnebøker, deriblant faktabøker om dyr og natur i *Polarserien*.

I 2007 ble Kirsti Blom og Kit M. Kovacs nominert til Brageprisen for *Isbjørnen* i klassen Sakprosa for barn. I 2013 ble hun «langlistet» til P2-lytternes romanpris for *Jeg så alt*.

Romanen *Kitten* fra 2003 er fortellingen om en ung nordmann som drar til Belgisk Kongo i år 1900, og gjennomgår en utvikling fra nokså uskyldig ungdom til undertrykker og overgriper. 

Flere av hennes romaner dreier seg om kunstneres forhold til seg selv og omverdenen. I 2013 utga hun en roman om den spanske maleren Francisco Goya, og i 2017 kom romanen *Av jord*, som handler om maleren Jean og hans forsøk på å trekke seg fullstendig tilbake fra resten av verden for å kunne male *sant*.

Blom bor og skriver periodevis i Andalucía. Både romanen *Jeg så alt* (2013) og diktsamlingen *Den første vanlige dagen* (2014) henter inspirasjon fra Andalucía og Spania.

Bøkene hennes er oversatt til engelsk, arabisk, serbisk, makedonsk og spansk.

Kirsti Blom ledet utenlandsarbeidet i Den norske forfatterforening da hun var styremedlem der fra 1990 til 1996. Hun har også vært styremedlem i Norsk P.E.N. fra 1994 til 2003, der hun siste år var nestleder. Hun har siden vært engasjert i blant annet Nordnorsk forfatterlag.

Kirsti Blom er i tillegg skribent med bidrag i aviser og tidsskrifter. Hun er også kunstfotograf og har illustrert flere av sine egne bøker.

Blom har bodd i Tromsø og er i dag bosatt i Oslo.

## Bibliografi
* 1972: *Bilde av et menneske* &ndash; roman
* 1979: *Det er bare kjærligheten som ikke sover : en roman om [[Randsfjordkonflikten]]* &ndash; roman
* 1984: *Karameh* &ndash; roman
* 1992: *Marianne på Galdhøpiggen* &ndash; bildebok for barn med fotografier av Per Blom (utgitt på Tiden i samarbeid med Den norske turistforening)
* 1994: *Breen* &ndash; roman 
* 1996: *Delta* &ndash; lyrikk, illustrert med egne fotografier
* 2000: *Flekker* &ndash; roman (utgitt på serbisk 2001, 2004)
* 2003: *Kitten* &ndash; roman
* 2003: *Fjellreven* &ndash; sakprosa, faktabok for barn (utgitt på engelsk *The Arctic Fox* 2004)
* 2005: *Hvalrossen* &ndash; sakprosa, faktabok for barn
* 2006: *Den som svarer* &ndash; roman
* 2007: *Isbjørnen* &ndash; sakprosa, faktabok for barn 
* 2008: *Snø, is og klima* &ndash; sakprosa, faktabok for barn, Cappelen Damm
* 2009: *Svalbardrypa* &ndash; sakprosa, faktabok for barn og ungdom, Cappelen Damm
* 2010: *Dyr i Arktis* &ndash;  sakprosa, faktabok for barn og ungdom, Cappelen Damm 
* 2011: *Sjøfuglene i Arktis* &ndash; sakprosa, faktabok for barn, Cappelen Damm
* 2013: *Jeg så alt : en roman om Francisco Goya* &ndash; roman, Oktober
* 2014: *Den første vanlige dagen* &ndash; lyrikk, Oktober
* 2015: *Hvitkinngåsa* &ndash; sakprosa, faktabok for barn og ungdom, Cappelen Damm
* 2016: *Søppelplasten i havet* &ndash; Cappelen Damm
* 2017: *Av jord* &ndash; roman, Oktober
* 2017: *Snøugla* &ndash; sakprosa, faktabok for barn og ungdom, Cappelen Damm
* 2018: *Svalbardreinen* &ndash; sakprosa, faktabok for barn og ungdom, Cappelen Damm
* 2019: *Søppelplasten i havet* &ndash; sakprosa, faktabok for barn og ungdom, Cappelen Damm
* 2019: *Lemen* &ndash; sakprosa, faktabok for barn og ungdom, Cappelen Damm
* 2023: *Noe foregår i sjelen for tiden* &ndash; lyrikk, Oktober

## Referanser


## Eksterne lenker
* Digitaliserte bøker av Kirsti Blom hos Nasjonalbiblioteket
* Presentasjon av Kirsti Blom i Forfatterkatalogen på Forfattersentrums nettsider
; Digitale faksimileutgaver av Kirsti Bloms bøker i Nasjonalbiblioteket
* ''Marianne på Galdhøpiggen'', barnebok 1992
* ''Breen'', roman 1994
* ''Delta'', diktsamling 1996
; Forfattersider
* Kirsti Blom i Cappelen Damm Forlag
* Kirsti Blom i NRK Forfatter